एनडीए ने गवर्नर से कहा-मंत्री मस्तान को बर्खास्त करने का निर्देश सीएम को दीजिए
राजग ने रात में विधानसभा में ही धरना देने का प्लान किया मगर हंगामा करते रहने का फैसला कर घर लौटे विधायक
राजगके घटक दल के विधायकों ने गुरुवार की रात विधानसभा में ही गुजारने का प्लान किया। लेकिन इस लाइन पर बात नहीं बनी। अंतत: वे मद्य निषेध उत्पाद निबंधन मंत्री अब्दुल जलील मस्तान की बर्खास्तगी के लिए शुक्रवार को भी हंगामे का फैसला कर अपने घरों को लौटे। विपक्ष आधा घंटा तक वेल में बैठा रहा। अपनी ‘सभा’ चलाई। इसको संबोधित करते हुए नेता प्रतिपक्ष डॉ. प्रेम कुमार ने संघर्ष जारी रखने की बात कही। विपक्ष के विधायक कार्यवाही खत्म होने के बाद भी धरने पर बैठे रहे। भोजनावकाश के बाद हंगामे के बीच वित्त मंत्री अब्दुल बारी सिद्दीकी ने अपना बजट भाषण पढ़ना शुरू किया। जैसे-तैसे कुछ पन्ने पढ़े। फिर भाषण की कॉपी सदन पटल पर रख दी। सिर्फ राजद के राजेन्द्र कुमार ही बजट पर अपनी बात रख सके। दूसरी पाली की शुरुआत ही हंगामे से हुई। विपक्षी विधायक वेल में धरना पर बैठ गए। नारेबाजी फिर शुरू। उन पर विधानसभा अध्यक्ष विजय कुमार चौधरी के आग्रह का कोई असर नहीं पड़ा। नेता प्रतिपक्ष लगातार कहते रहे-मुख्यमंत्री, मंत्री को तत्काल बर्खास्त करें। लालू प्रसाद, राबड़ी देवी ने भी माना है कि मंत्री ने गलती की है। कार्रवाई होनी चाहिए। फिर मुख्यमंत्री कार्रवाई क्यों नहीं कर रहे हैं? संसदीय कार्यमंत्री श्रवण कुमार ने विपक्ष के रवैए की कड़ी आलोचना की। अध्यक्ष ने सदन की कार्यवाही 3.30 बजे तक के लिए स्थगित कर दी। दोबारा कार्यवाही शुरू हुई, तो यही सीन रहा।
राजदसदस्य ने की विधानसभा अध्यक्ष से शिकायत : इसीदौरान राजद विधायक फराज फातमी और भाजपा विधायक लालबाबू गुप्ता के बीच काफी देर तक तू-तू-मैं-मैं होती रही। फराज ने आरोप लगाया कि भाजपा सदस्य ने उनके पिता को लेकर आपत्तिजनक टिप्पणी की है। कुछ के हस्तक्षेप से शांति हुई। हालांकि बाद में फराज ने विधानसभा अध्यक्ष से शिकायत की और भाजपा सदस्यों से राजद विधायकों की सुरक्षा की मांग की। इस मुद्दे पर विपक्ष के नेता प्रेम कुमार ने कहा कि यह मामले को डायवर्ट करने का प्रयास है।
मोदी बोले- क्षमा मांगने या खेद प्रकट करने से कुछ नहीं होता
पटना|भाजपाविधानमंडलदल के नेता सुशील कुमार मोदी ने कहा- मुख्यमंत्री नीतीश कुमार कहते हैं कि मैं किसी को नहीं बचाता हूं। यदि वह अपने मंत्री मस्तान को नहीं बचा रहे हैं, तो अबतक उन्हें बर्खास्त क्यों नहीं किया? मुख्यमंत्री को डर है कि यदि मंत्री के खिलाफ कार्रवाई हुई तो कांग्रेस के सहयोग से चल रही महागठबंधन सरकार गिर जाएगी। महागठबंधन के बड़े घटक राजद के अध्यक्ष लालू प्रसाद ने भी मंत्री के खिलाफ कार्रवाई की बात कही है। मोदी गुरुवार को विधान परिषद स्थित अपने कार्यालय में संवाददाताओं से रूबरू थे। उन्होंने कहा कि मंत्री ने प्रधानमंत्री के फोटो पर लोगों से जूते मरवाने का काम किया है। इसके लिए क्षमा या खेद प्रकट करने से कुछ नहीं होता है। मुख्यमंत्री को उन्हें बर्खास्त करना चाहिए। संवैधानिक मूल्यों और संविधान की भावना का हनन हुआ है इसके बावजूद सरकार मंत्री को बचाने में लगी हुई है। कांग्रेस विधानमंडल दल की बैठक में सभी नेता मंत्री मस्तान के पीछे खड़े दिखाई पड़े। राज्य सरकार ने इस मामले में अबतक जांच का आदेश भी नहीं दिया है, जबकि घटना के दिन मौके पर अंचलाधिकारी और थानाध्यक्ष भी मौजूद थे
पटना|विधान परिषदमें विरोध प्रकट करने के लिए सदस्यों को रिपोर्टर टेबल एवं आसन के समीप नहीं आना चाहिए। सदन को सुचारु रूप से चलाने में सभी दलों का सहयोग आवश्यक है। बुधवार की घटना से सभी मर्माहत हैं। ये बातें के विधान परिषद के उप सभापति हारुण रशीद ने सत्र को सुचाारु रूप से संचालित किए जाने को लेकर गुरुवार को सभी दलों के नेताओं की बैठक में कही। पूर्व मुख्यमंत्री राबड़ी देवी ने कहा कि मद्य निषेध एवं निबंधन मंत्री अब्दुल जलील मस्तान ने माफी मांग ली है। उन्हें माफ करते हुए सदन की कार्यवाही चलने देना चाहिए। लेकिन भाजपा के परिषद में उपनेता रजनीश ने कहा कि मंत्री के असंसदीय कृत्य के लिए बर्खास्तगी होनी चाहिए। बैठक में मंत्री विजेंद्र प्रसाद यादव, संसदीय कार्यमंत्री श्रवण कुमार, केदारनाथ पांडेय, दिलीप कुमार चौधरी, डॉ. रामवचन राय, संजय गांधी, नीरज कुमार, रामचंद्र भारती, संजय प्रसाद और दिलीप कुमार उपस्थित थे।
लालू ने भी जताई आपत्ति
पटना|राजदअध्यक्षलालू प्रसाद ने मंत्री मस्तान द्वारा पीएम पर की गई अभद्र टिप्पणी पर सवाल उठाते हुए कहा कि हम भी विरोध करते हैं। पर विरोध का एक तरीका होता है। कांग्रेस पार्टी को इस मामले को जरूर देखना चाहिए। उनके बयान को हमने मीडिया में देखा है। यह आपत्तिजनक है। सभी दलों एवं नेताओं ने उसकी निंदा की है। यूपी में चुनाव प्रचार कर रहे लालू ने सपा की जीत का दावा करते हुए और खुद को ‘चुनाव का डॉक्टर’ बताते हुए ट्वीट किया है। उसमें उन्होंने लिखा है- मैं चुनाव का डॉक्टर हूं, भाजपा कंपाउंडर और अमित शाह ड्रेसर हैं। ये सब आसाराम के चेले-चपाटी हैं।
विधानसभा के बाहर प्रदर्शन करते भाजपा के सदस्य।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva